1. Anlægsbevilling til opførelse af ny salthal i Hammel (Åben)
Tidl. politisk behandling
Forventet sagsgang
TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til anlægsbevilling på 3,7 mio. kr. til opførelse af ny salthal på 
[adresse] i Hammel finansieret af rådighedsbeløb i budget 2020 og 2021. 
Den nye salthal etableres, hvor Favrskov Forsynings nuværende genbrugsplads er placeret. [adresse] 
Forsyning overtager i stedet [adresse], hvor der opføres ny genbrugsplads. Den nye salthal erstatter 
den nuværende salthal på [adresse] 1 i Hammel.
Projektet omfatter opførelse af ny salthal på ca. 550 m2 og en beholder til saltlage. Bygningen vil udvendigt 
fremstå med tag og facader beklædt med eternitplader. Den eksisterende mandskabspavillon på grunden 
bibeholdes på sin nuværende placering. Der etableres en ny vaskeplads til vejmateriellet. 
Den nye salthals placering på grunden med vaskeplads mv. er vedlagt som bilag – ”Skitse ny salthal i 
Hammel, december 2020”. 
Projektet planlægges udbudt i fagentreprise februar-marts 2021. Under forudsætning af, at [adresse] 
Forsyning flytter til ny genbrugsplads i sommeren 2021, vil byggeriet kunne gennemføres i perioden august 
2021-marts 2022, og den nye salthal kan være klar til brug sommeren 2022. 
VURDERING
Den nuværende salthal på [adresse] er nedslidt. Den nye salthal vil bidrage til et mere effektivt 
vinterberedskab. Samtidig opfylder den nye salthal de nødvendige funktionsmæssige behov i forhold til det 
materiel, der nu anvendes til saltkørsel.
ØKONOMI
Der søges om anlægsbevilling på 3,7 mio. kr. til opførelse af ny salthal på [adresse] i Hammel. 
Anlægsbevilling finansieres af et rådighedsbeløb på 1,55 mio. kr. i 2020 og et rådighedsbeløb på 2,15 mio. 
kr. i 2021 (A-226). I alt er der afsat et samlet rådighedsbeløb på 3,7 mio. kr. til byggeprojektet.
Projektets samlede anlægsudgifter til opførelse af ny salthal fordeler sig som vist i tabellen:
Aktivitet
Beløb
Håndværkerudgifter inkl. uforudsete udgifter
3.200.000 kr.
Rådgiverhonorar
300.000 kr.
Internt rådgiverbidrag
73.000 kr.
Arne Eriksen
127.000 kr.
I alt 
3.700.000 kr.
Med reference til denne sag fremlægges en særskilt sag, hvor Byrådet skal tage stilling til arealerhvervelsen 
til opførsel af ny salthal. 
Teknik- og Miljøudvalget
04-02-2021 08:00
Sagsnr. MOD-2020-00146
DokID: 
Sagsbehandler : Asta Krogh 
([adresse]) (marir)
Fra 1. januar 2022 er der budgetteret med driftsudgifter på 70.000 kr. årligt til vedligehold af ny salthal og 
tilhørende anlæg. 
INDDRAGELSE
Ledere og medarbejdere på området er og vil blive inddraget i projektets endelige udformning.  
INDSTILLING
Den konstituerede direktør for Teknik og Miljø indstiller til Byrådet:
1.
At der godkendes anlægsbevilling på 3,7 mio. kr. til opførelse af ny salthal på [adresse] i Hammel 
finansieret af det afsatte rådighedsbeløb i 2020-2021.
BESLUTNING
Teknik- og Miljøudvalget, 4. februar 2021
Fraværende: Ingen
Indstilles godkendt.
Bilag
1.
Skitse ny salthal i Hammel, dec 2020 (2136868)
